**เตือนนัก..รักซะเลย** (อังกฤษ: Notification) เป็นละครชุดในโครงการพิเศษของแอปพลิเคชัน เมลโล่ ไทยแลนด์ โดย บริษัท บีอีซีไอ คอร์ปอเรชั่น จำกัด ผลิตโดย ภาพดีทวีสุข สร้างเรื่อง เขียนบท และกำกับโดย ปัฏฐา ทองปาน โดยเป็นเรื่องราวความรักสุดอลวนของ มิน สาวโอตาคุสุดเนิร์ด ที่อยู่ๆ เธอก็ได้รับการแจ้งเตือนจากอนาคตว่า "เธอกำลังจะมีแฟน" ออกอากาศให้ชมทุกวันเสาร์เวลา 20.00 น. ทางแอปพลิเคชัน เมลโล่ และรีรันทางสถานีวิทยุโทรทัศน์ไทยทีวีสีช่อง 3 หรือช่อง 3 HD ทุกวันจันทร์ เวลา 23.20 น.

การผลิต
-------

โครงการ Notification เป็นโครงการที่ทางภาพดีทวีสุขได้รับข้อเสนอพิเศษจากช่อง 3 เพื่อใช้เป็นคอนเทนต์เปิดตัวแพลตฟอร์ม "เมลโล่ ไทยแลนด์" (Mello Thailand) แพลตฟอร์มทีวีรีรันเฉพาะของสถานีวิทยุโทรทัศน์ไทยทีวีสีช่อง 3 และสถานีโทรทัศน์ในเครือ ซึ่งโครงการดังกล่าวช่อง 3 ได้สนับสนุนทั้งเงินทุนและนักแสดงในสังกัดอย่างเต็มที่

สำหรับโครงเรื่อง ปัฏฐา ทองปาน ผู้กำกับซีรีส์เรื่องดังกล่าว ต้องการให้งานออกมาในลักษณะความเป็นการ์ตูน สดใส และเนิร์ดๆ เพื่อให้มีความแตกต่างจากซีรีส์โรแมนติก-คอเมดี้เรื่องก่อนหน้าที่เคยถ่ายทำ เช่น มาลี เพื่อนรัก..พลังพิสดาร หรือ แก๊สโซฮัก..รักเต็มถัง เป็นต้น ส่วนแกนเรื่องก็นำสถานการณ์จริงในปัจจุบันที่ผู้คนใช้ชีวิตส่วนใหญ่อยู่กับบริการเครือข่ายสังคมหรือโซเชียลเน็ตเวิร์คมาปรับใช้ และก็เป็นที่ทราบกันอยู่แล้วว่าในเครือข่ายสังคมจะเป็นบริการที่เก็บย้อนเอาอดีตทุกๆ อย่างของเราเอาไว้ แต่ถ้าเกิดว่าทุกอย่างสลับกัน มันก็จะสร้างความแปลกใหม่ไปอีกแบบ จึงนำไอเดียเรื่องนี้มาเป็นแกนหลักของเรื่อง

นักแสดง
-------

### นักแสดงหลัก

* กมลเนตร เรืองศรี รับบท มิน อมีนา สิทธิโสภา

นักศึกษาคณะอักษรศาสตร์ ชั้นปีที่ 4 โอตาคุสาวแว่นสุดเนิร์ด ชอบอ่านและวาดการ์ตูนเป็นชีวิตจิตใจ เป็นมือวาดภาพประกอบให้การ์ตูนของซอนย่า ผู้ไม่เคยมีความมั่นใจอะไรเลย แถมยังขี้อายสุดๆ ไม่ชอบกินผัก ชอบอยู่ในโลกจินตนาการของตัวเอง ไม่คิดเรื่องอนาคต เพราะที่เป็นอยู่ตอนนี้ก็ยากมากพอแล้ว แต่มินก็ยังแอบหวังว่าจะมีเรื่องมหัศจรรย์เกิดขึ้น มินไม่เคยมีความรักมาก่อน จินตนาการชายในฝันเหมือนพระเอกการ์ตูน

* วชิรวิชญ์ ไพศาลกุลวงศ์ รับบท นภัทร ปัญญาอังกูร

หนุ่มหล่อ สุดเพอร์เฟกต์ ราวกับหลุดออกมาจากการ์ตูนนักศึกษาคณะสถาปัตยกรรมศาสตร์ ชั้นปีที่ 2 เป็น IU Cute boy เป็นนักกีฬาเทนนิสสุดเท่ เป็นประธานสโมสรนักศึกษาสุดเนี๊ยบ เป็นนักศึกษาคณะสถาปัตย์ที่เป๊ะเว่อร์ เวลาทำอะไรจะตั้งใจจริง มีความมุ่งมั่นมาก มีความพยายามสูง ชอบการแข่งขัน ไม่ย่อมแพ้อะไรง่ายๆ เก่งทั้งเรื่องเรียนและกิจกรรม

* ณัฐสิทธิ์ โกฏิมนัสวนิชย์ รับบท ต๋อง ยุทธพล ปัทมวรรณ

นักศึกษาคณะอักษรศาสตร์ ชั้นปีที่ 4 โอตาคุเพื่อนในกลุ่มมินและซอนย่า ชอบวาดและอ่านการ์ตูน วาดพวกเครื่องกลประกอบฉากให้ซอนย่า (สายโลลิตา) เป็นคนกวนประสาทมาก ปากไม่ตรงกับใจ แอบชอบมินมานานแต่ไม่เคยพูดตรงๆ 

* สุพิชชา สุบรรณพงษ์ รับบท ลลิน วัจจนะราช

นักศึกษาคณะสถาปัตยกรรมศาสตร์ ชั้นปีที่ 2 เก่ง ฉลาด สวย แถมยังรวยมาก เพิ่งกลับมาจากศึกษาดูงานที่ญี่ปุ่นเป็นคนพูดตรงและแรง ชอบอะไรก็พูด ไม่ชอบอะไรก็พูด ดูเหมือนจะดุ แต่ก็แค่ต้องการให้ทุกอย่างออกมาดีที่สุด สนิทกับนภัทรมากซะจนไม่มีผู้หญิงคนไหนกล้าเข้าใกล้นภัทร เป็นคนเพอร์เฟกต์ วางแผนจะไปเรียนต่อ ป.โท ที่เมืองนอก บุคลิกเหมาะสมคู่ควรกับนภัทรสุดๆ

* ชญาณี ฉลาดธัญญกิจ รับบท ซอนย่า สรยา ชิดชัยพาณิชย์

นักศึกษาคณะอักษรศาสตร์ ชั้นปีที่ 4 เป็นหัวหน้าแก๊งโอตาคุกลุ่มมินและต๋อง มีความฝันอยากเป็นนักเขียนนิยายที่มีชื่อเสียง ใช้นามปากกาว่า Ainos Sensei เป็นวิกิพีเดียรู้ทุกเรื่องที่เกี่ยวกับการ์ตูน สวนทางกับโลกปกติที่เป็นเรื่องง่ายๆ แต่ซอนย่ากลับไม่รู้ จนเพื่อนๆ เอือม เป็นจอมวางแผน เป็นคนขี้โวยวาย ตลก เป็นที่ปรึกษาของมินในทุกๆเรื่อง

### นักแสดงสมทบ

* พิมพ์พรรณ ชลายนคุปต์ รับบท แม่ของนภัทร
* เกรียงศักดิ์ เหรียญทอง รับบท พ่อของต๋อง
* เสฎฐวุฒิ พรธนาวุฒิ รับบท หมูตุ๋น
* เปรมวิชช์ สีห์ชาติวงษ์ รับบท พี่คอง
* สุทินา เหล่าอำนวยชัย รับบท จุ๋มจัง
* ครูทอม คำไทย รับบท พิธีกรในงาน Bangkok Manga Con 2017
* บีเอ็นเคโฟร์ตีเอต รับบท แขกรับเชิญในงาน Bangkok Manga Con 2017
	+ แพรวา สุธรรมพงษ์
	+ เจนนิษฐ์ โอ่ประเสริฐ
	+ เจตสุภา เครือแตง
	+ มิลิน ดอกเทียน
	+ กานต์ธีรา วัชรทัศนกุล
	+ พัศชนันท์ เจียจิรโชติ

อ้างอิง
-------

1. ↑  NOTIFICATION เตือนนัก...รักซะเลย (ch3thailand.com)
2. ↑  BECi บวงสรวง "เตือนนัก...รักซะเลย" ซีรีส์รูปแบบใหม่ ห้ามพลาด! (mgronline.com)[*ลิงก์เสีย*]
3. ↑  "อาย - ออกัส - เบสท์ - จ๋อมแจ๋ม ร่วมบวงสรวงซีรีส์ Notification เตือนนักรักซะเลย (newsplus.com)". คลังข้อมูลเก่าเก็บจากแหล่งเดิมเมื่อ 2019-04-01. สืบค้นเมื่อ 2018-04-22.

แหล่งข้อมูลอื่น
---------------

* ภาพดีทวีสุข ที่เฟซบุ๊ก
* *เตือนนัก..รักซะเลย* ที่สยามโซน

| * ด
* ค
* ก
จีดีเอช (GDH) และนาดาวบางกอก (Nadao Bangkok) |
| --- |
| **บุคคลสำคัญ** | 
* จิระ มะลิกุล
* ยงยุทธ ทองกองทุน
* จินา โอสถศิลป์
* บุษบา ดาวเรือง

 |
| **ภาพยนตร์** | 

|  |  |
| --- | --- |
| 2559 | 
* *แฟนเดย์..แฟนกันแค่วันเดียว*
* *พรจากฟ้า*

 |
| 2560 | 
* *ฉลาดเกมส์โกง*
* *เพื่อน..ที่ระลึก*

 |
| 2561 | 
* *น้อง.พี่.ที่รัก*
* *BNK48: Girls Don't Cry*
* *2,215 เชื่อ บ้า กล้า ก้าว*
* *โฮมสเตย์*

 |
| 2562 | 
* *Friend Zone ระวัง..สิ้นสุดทางเพื่อน*
* *ตุ๊ดซี่ส์ แอนด์ เดอะเฟค*
* *ฮาวทูทิ้ง ทิ้งอย่างไรไม่ให้เหลือเธอ*

 |
| 2563 | 
* *อ้าย..คนหล่อลวง*

 |
| 2564 | 
* *โกสต์แล็บ..ฉีกกฎทดลองผี*
* *ร่างทรง*

 |
| 2565 | 
* *วันสุดท้าย..ก่อนบายเธอ*
* *เร็วโหด..เหมือนโกรธเธอ*
* *บุพเพสันนิวาส 2*
* *OMG! รักจังวะ..ผิดจังหวะ*

 |
| 2566 | 
* *เธอกับฉันกับฉัน*
* *บ้านเช่า บูชายัญ*
* *เพื่อน(ไม่)สนิท*

 |
| 2567 | 
* *หลานม่า*

 |

 |
| **โทรทัศน์** | 

|  |  |
| --- | --- |
| **2559** | 
* *ไดอารีตุ๊ดซีส์ เดอะซีรีส์*
* *แก๊สโซฮัก..รักเต็มถัง*
* *อยู่ที่เรา*
* *ไอซียู พยาบาลพิเศษ..เคสพิศวง*
* *I Hate You, I Love You*

 |
| **2560** | 
* *ไดอารีตุ๊ดซีส์ เดอะซีรีส์ 2*
* *โปรเจกต์ เอส เดอะซีรีส์*

 |
| **2561** | 
* *เลือดข้นคนจาง*

 |
| **2562** | 
* *Great Men Academy สุภาพบุรุษสุดที่เลิฟ*
* *My Ambulance รักฉุดใจนายฉุกเฉิน*
* *One Year 365 วัน บ้านฉัน บ้านเธอ*

 |
| **2563** | 
* *กักตัว Stories*
* *ฉลาดเกมส์โกง*
* *แปลรักฉันด้วยใจเธอ Part 1*

 |
| **2564** | 
* *Blackout บาร์ลับไม่มีในโลก*
* *แปลรักฉันด้วยใจเธอ Part 2*

 |

 |
| **ส่วนเกี่ยวข้อง** | 
* จีเอ็มเอ็ม แกรมมี่
* จอกว้างฟิล์ม

 |
| **ดูเพิ่มเติม** | 
* แกรมมี่ภาพยนตร์
* จีเอ็มเอ็ม พิคเจอร์
* หับ โห้ หิ้น ฟิล์ม
* จีทีเอช

 |